****

**นโยบาย**

**การกำกับดูแลองค์การที่ดี**

**ของ**

**เทศบาลตำบลหาดกรวด อำเภอเมืองอุตรดิตถ์ จังหวัดอุตรดิตถ์**

**นโยบายการกำกับดูแลองค์การที่ดี**

เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช ๒๕๕๐ และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พุทธศักราช๒๕๔๖ รวมทั้งให้สอดคล้องกับเกณฑ์คุณภาพการบริหารจัดการภาครัฐ ซึ่งมุ่งเน้นการพัฒนาคุณภาพการบริหารภาครัฐตามหลักธรรมาภิบาล ทั้งนี้ เพื่อให้การบริหารราชการเป็นไปอย่างมีประสิทธิภาพ และประสิทธิผล อันจะทำให้ประชาชนเกิดความมั่นใจ ศรัทธาและไว้วางใจในการบริหารงานภาครัฐ

เทศบาลตำบลหาดกรวด จึงได้จัดทำนโยบายการกำกับดูแลองค์การที่ดีอันประกอบด้วยนโยบายหลัก ๔ ด้านคือด้านรัฐ สังคมและสิ่งแวดล้อม ด้านผู้รับบริการและผู้มีส่วนได้ส่วนเสีย ด้านองค์การ และด้านผู้ปฏิบัติงาน รวมถึงได้กำหนดแนวทางปฏิบัติตามนโยบายหลักด้านต่างๆ เพื่อเป็นแนวทางปฏิบัติ และค่านิยมร่วมสำหรับองค์การและบุคลากรทุกคน พึงยึดถือเป็นแนวทางปฏิบัติควบคู่กับกฎ ข้อบังคับอื่นๆ อย่างทั่วถึง

(ลงชื่อ)

(นายสมัย สายบุญส่ง)

นายกเทศมนตรีตำบลหาดกรวด

วันที่ ๕ เดือน มิถุนายน พ.ศ.๒๕๖๐

**ประกาศเจตนารมณ์**

ในฐานะผู้บริหารของเทศบาลตำบลหาดกรวด เห็นสมควรให้มีการจัดทำนโยบายการกำกับดูแลองค์กรที่ดี เพื่อให้การปฏิบัติราชการของเทศบาลตำบลหาดกรวด มีระบบการบริหารจัดการที่ดีตามหลัก ธรรมาภิบาล ให้เป็นที่ยอมรับของทุกฝ่ายที่เกี่ยวข้อง อันจะเป็นการเสริมสร้างความมีศักดิ์ศรีของการเป็นหน่วยงานภาครัฐ อีกทั้งสร้างความมั่นใจ ศรัทธา และไว้วางใจจากประชาชน ผู้รับบริการ ผู้ปฏิบัติงาน และผู้มีส่วนได้ส่วนเสีย

นโยบายการกำกับดูแลองค์การที่ดีของเทศบาลตำบลหาดกรวด ได้รวบรวมหลักการ นโยบายการปฏิบัติราชการ แนวทางปฏิบัติ เพื่อให้บุคลากรทุกระดับของเทศบาลตำบลหาดกรวด นำนโยบายการกำกับดูแลองค์กรที่ดีไปเป็นแนวทางยึดถือปฏิบัติในการดำเนินงาน และจะไม่ละเลยการปฏิบัติตามหลักการที่ปรากฏอยู่ในนโยบายการกำกับดูแลองค์การฉบับนี้

ทั้งนี้ เทศบาลตำบลหาดกรวด จะได้พิจารณาทบทวน ปรับปรุงนโยบายการกำกับดูแลองค์การที่ดีของหน่วยงานเป็นประจำ เพื่อให้มีความเหมาะสม ทันสมัยและสอดคล้องกับสถานการณ์

(ลงชื่อ)

(นายสมัย สายบุญส่ง)

นายกเทศมนตรีตำบลหาดกรวด

วันที่ ๕ เดือน มิถุนายน พ.ศ.๒๕๖๐

**หมวดที่ ๑**

**บททั่วไป**

**๑.ข้อมูลองค์การ**

**วิสัยทัศน์**

“ หาดกรวดตำบลแห่งความสุข ”

**พันธกิจ**

๑. บริหารจัดการการจัดเก็บขยะมูลฝอยอย่างเป็นระบบ และสร้างเสริมจิตสำนึกให้ประชาชนอนุรักษ์สิ่งแวดล้อม

๒. พัฒนาแหล่งน้ำอุปโภค บริโภค และแหล่งน้ำเพื่อการเกษตรอย่างทั่วถึงและพอเพียง

๓. ส่งเสริม สนับสนุน สวัสดิการต่างๆ และส่งเสริม สนับสนุนพัฒนาสินค้าทางการเกษตร การผลิต เกษตรอินทรีย์ ให้ประชาชนอยู่ดี กินดี เสริมสร้างความปลอดภัยของประชาชนในพื้นที่

๔. พัฒนาเส้นทางคมนาคม ระบบสาธารณูปโภคให้ทั่วถึง

๕. ส่งเสริม รณรงค์ให้ประชาชนใส่ใจในสุขภาพและควบคุมโรคติดต่อ

๖. ส่งเสริม สนับสนุน การจัดการศึกษาของเด็ก เยาวชนให้มีคุณภาพได้มาตรฐาน และส่งเสริมศาสนา ประเพณีวัฒนธรรม ภูมิปัญญาท้องถิ่น

๗. พัฒนา ส่งเสริมกระบวนการมีส่วนร่วม สร้างความเข้มแข็งให้กับชุมชน

**ยุทธศาสตร์การพัฒนา**

**ยุทธศาสตร์ที่ ๑ การพัฒนาทรัพยากรธรรมชาติและสิ่งแวดล้อม**

แนวทาง

๑.๑ จัดการระบบจัดเก็บขยะและกำจัดขยะ

๑.๒ สร้างจิตสำนึกด้านทรัพยากรธรรมชาติ

๑.๓ จัดระบบฟื้นฟูสภาพแวดล้อมและป้องกันมลพิษ

**ยุทธศาสตร์ที่ ๒ การพัฒนาแหล่งน้ำเพื่ออุปโภค บริโภค และเพื่อการเกษตร**

แนวทาง

๒.๑ ปรับปรุงระบบน้ำประปา

๒.๒ พัฒนาแหล่งน้ำเพื่อการเกษตร

**ยุทธศาสตร์ที่ ๓ การพัฒนาคุณภาพชีวิต สังคม ชุมชนสินค้าการเกษตร การทำเกษตรอินทรีย์ และเพิ่มรายได้ให้กับประชาชน**

แนวทาง

๓.๑ แนวทางจัดสวัสดิการเบี้ยยังชีพแก่ผู้สูงอายุผู้พิการ ผู้ป่วยเอดส์

๓.๒ ส่งเสริมการจัดทำแผนชุมชนให้ได้มาตรฐาน

๓.๓ ส่งเสริม สนับสนุนกิจกรรม อปพร.

๓.๔ สร้างความปลอดภัยในทรัพย์สินและให้การช่วยเหลือผู้ประสบภัยทางธรรมชาติ

๓.๕ ป้องกันและปราบปรามยาเสพติด ให้ประชาชนมีส่วนร่วมในการแก้ไขปัญหา

๓.๖ สนับสนุนพัฒนาสินค้าการเกษตร การผลิตเกษตรอินทรีย์ และพัฒนารายได้

**ยุทธศาสตร์ที่ ๔ การพัฒนาโครงสร้างพื้นฐาน**

แนวทาง

๔.๑ ขยายเขตไฟฟ้าสาธารณะให้ครอบคลุมทุกพื้นที่

๔.๒ ขยายเขตไฟฟ้าเพื่อการเกษตรให้ครอบคลุม

๔.๓ พัฒนาเส้นทางคมนาคมให้มีมาตรฐาน ปลอดภัย

๔.๔ ปรับปรุงหรือก่อสร้างเส้นทางคมนาคมเข้าพื้นที่เพื่อการเกษตร

๔.๕ พัฒนา ปรับปรุงเสียงตามสายและเสียงไร้สาย

**ยุทธศาสตร์ที่ ๕ การพัฒนาด้านสาธารณสุข และอนามัย**

แนวทาง

๕.๑ ส่งเสริมสตรี เยาวชนโดยสนับสนุนงบประมาณให้ อสม.ในพื้นที่ช่วยดูแลประชาชน

๕.๒ แนวทางการส่งเสริมสนับสนุนงบประมาณป้องกันแก้ไขปัญหาโรคติดต่อ และโรคไม่ติดต่อ

**ยุทธศาสตร์ที่ ๖ การพัฒนาด้านการศึกษา ศาสนา ประเพณีวัฒนธรรม และภูมิปัญญาท้องถิ่น**

แนวทาง

๖.๑ จัดการศึกษาขั้นก่อนปฐมวัย และพัฒนาศูนย์พัฒนาเด็กเล็กตามมาตรฐาน

๖.๒ การส่งเสริมกีฬายุวชน เยาวชน และประชาชน

๖.๓ ส่งเสริมศาสนา ประเพณีวัฒนธรรม และภูมิปัญญาท้องถิ่น

**ยุทธศาสตร์ที่ ๗ พัฒนาด้านการเมือง การบริหาร และการจัดการของเทศบาล**

แนวทาง

๗.๑ ส่งเสริมความรู้ความเข้าใจเรื่องการเมือง การบริหาร การปกครอง การมีส่วนร่วมของประชาชน

๗.๒ ส่งเสริมและสร้างความเข้มแข็งให้ประชาชน

๗.๓ พัฒนาเสริมสร้างประสิทธิภาพการบริหารงาน

**โครงสร้างส่วนราชการเทศบาลตำบลหาดกรวด**

ฝ่ายส่งเสริมและสวัสดิการสังคม

-งานสังคมสงเคราะห์

-งานสวัสดิการเด็กและเยาวชน

-งานพัฒนาชุมชน

-งานพัฒนาสตรีและเยาวชน

-งานส่งเสริมทุนกลุ่มอาชีพดำเนินการ

สถานศึกษาในสังกัด

- ศูนย์พัฒนาเด็กเล็ก ทต.หาดกรวด

- ศูนย์พัฒนาเด็กเล็กบ้านวังหมู

ฝ่ายแบบแผนและก่อสร้าง

-งานธุรการ

-งานวิศวกรรม

-งานสาธารณูปโภค

-งานผังเมือง

-งานสวนสาธารณะ

-งานจัดสถานที่และการไฟฟ้าสาธารณะ

ฝ่ายบริหารงานคลัง

-งานธุรการ

-งานการเงินและบัญชี

-งานจัดเก็บและพัฒนารายได้

-งานพัสดุและทรัพย์สิน

-งานแผนที่ภาษีและทะเบียนทรัพย์สิน

ฝ่ายบริหารการศึกษา

-งานธุรการ

-งานส่งเสริมการศึกษา ศาสนาประเพณี ศิลปวัฒนธรรม

-งานกีฬาและนันทนาการ

-งานกิจกรรมเด็กและเยาวชน

-งานโรงเรียน

**กองส่งเสริมการเกษตร**

ผู้อำนวยการกองส่งเสริมการเกษตร

(นักบริหารงานการเกษตร ต้น)

ปลัดเทศบาล

(นักบริหารงานท้องถิ่น กลาง)

รองปลัดเทศบาล

(นักบริหารงานท้องถิ่น ต้น)

**กองสาธารณสุขและสิ่งแวดล้อม**

ผู้อำนวยการกองสาธารณสุขและสิ่งแวดล้อม

(นักบริหารงานสาธารณสุขและสิ่งแวดล้อม ต้น)

**กองการศึกษา**

ผู้อำนวยการกองการศึกษา

(นักบริหารงานการศึกษา ต้น)

**กองช่าง**

ผู้อำนวยการกองช่าง

(นักบริหารงานช่าง ต้น)

**กองคลัง**

ผู้อำนวยการกองคลัง

(นักบริหารงานการคลัง ต้น)

**สำนักปลัดเทศบาล**

หัวหน้าสำนักปลัดเทศบาล

(นักบริหารงานทั่วไป ต้น)

ฝ่ายอำนวยการ

-งานธุรการ

-งานการเจ้าหน้าที่

-งานทะเบียนราษฎรและบัตร

-งานข้อมูลและประชาสัมพันธ์

-งานป้องกันและบรรเทาสาธารณภัย

ฝ่ายส่งเสริมการเกษตร

-งานธุรการ

-งานวิชาการเกษตร

-งานส่งเสริมการเกษตร

-งานอนุรักษ์ทรัพยากรธรรมชาติและสิ่งแวดล้อม

-งานควบคุมและป้องกันโรคระบาด

ฝ่ายบริหารงานสาธารณสุข

-งานธุรการ

-งานสุขาภิบาลอนามัยสิ่งแวดล้อม

-งานป้องกันและควบคุมโรคติดต่อ

-งานรักษาความสะอาด

-งานส่งเสริมสุขภาพ

-งานกำจัดขยะมูลฝอยและสิ่งปฏิกูล

-งานควบคุมและตรวจสอบบำบัดน้ำเสีย

ฝ่ายแผนงานและงบประมาณ

-งานแผนและงบประมาณ

-งานนิติการ

-งานกิจการสภา

**ค่านิยม**

**คนดี** : มีคุณธรรม กล้ายืนหยัดทำในสิ่งที่ถูกต้อง มีความโปร่งใส ตรวจสอบได้

ไม่เลือกปฏิบัติ

**คนเก่ง** : มุ่งผลสัมฤทธิ์ของการทำงาน ด้วยความรู้ ความสามารถ และทำงาน

เป็นทีม

**คนขยัน** : อดทน อุตสาหะ และพัฒนางานอย่างต่อเนื่อง

**๒.หลักการและแนวคิด**

การจัดทํานโยบายการกำกับดูแลองค์การที่ดีของเทศบาลตำบลหาดกรวด นับเป็นการ สนองตอบต่อแนวคิดธรรมาภิบาลซึ่งโดยมีภาพรวมดังนี้

๑. รัฐธรรมนูญแหงราชอาณาจักรไทย พุทธศักราช ๒๕๕๐ หมวด ๔ หน้าที่ของชนชาวไทย มาตรา ๗๔ กำหนดให้ “บุคคลผู้เป็นข้าราชการ พนักงาน ลูกจ้างของหน่วยราชการ หน่วยงานของรัฐวิสาหกิจ หรือเจ้าหน้าที่อื่นของรัฐ มีหน้าที่ดําเนินการให้เป็นไปตามกฎหมายเพื่อรักษาประโยชน์ส่วนรวม อํานวย ความสะดวก และให้บริการแกประชาชนตามหลักธรรมาภิบาลของการบริหารกิจการบ้านเมืองที่ดีในการ ปฏิบัติหน้าที่และในการปฏิบัติการอื่นที่เกี่ยวข้องกับประชาชน บุคคลตามวรรคหนึ่งต้องวางตนเป็นกลาง ทางการเมือง.....” และมาตรา ๗๘ (๔) (๕) รัฐต้องดําเนินการตามแนวนโยบายด้านการบริหารราชการ แผ่นดิน ดังต่อไปนี้

(๔) พัฒนาระบบงานภาครัฐ โดยมุ่งเน้นการพัฒนาคุณภาพ คุณธรรม และ จริยธรรม ของเจ้าหน้าที่ของรัฐ ควบคู่ไปกับการปรับปรุงรูปแบบและวิธีการทํางาน เพื่อให้การบริหารราชการแผ่นดินเป็นไปอย่างมีประสิทธิภาพ และส่งเสริมให้หน่วยงานของรัฐใช้หลักการบริหารกิจการ บ้านเมืองที่ดีเป็นแนวทางในการปฏิบัติราชการ

(๕) จัดระบบงานราชการและงานของรัฐอย่างอื่น เพื่อให้การจัดทําและการ ให้บริการสาธารณะเป็นไปอย่างรวดเร็ว มีประสิทธิภาพ โปร่งใส และตรวจสอบได้ โดยคํานึงถึงการมีส่วนรวมของประชาชน

๒. การกำหนดให้มีการจัดทํานโยบายการกำกับดูแลองค์การที่ดีนี้ ถือเป็นสวนหนึ่งของการนําหลักการบริหารกิจการบ้านเมืองที่ดีหรือธรรมาภิบาลเข้ามาประยุกต์ใช้ในการเปลี่ยนแปลงระบบการบริหารราชการแผนดินของไทย ดังเจตนารมณ์ที่ปรากฏอย่างชัดเจนในมาตรา ๓/๑ แห่งพระราชบัญญัติ ระเบียบบริหารราชการแผ่น ดิน พ.ศ.๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.๒๕๔๕ มุ่งเน้นให้สวนราชการใช้วิธีการบริหารกิจการบ้านเมืองที่ดีมาเป็นแนวทางในการปฏิบัติราชการ กล่าวคือ “การบริหารราชการเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจ และยุบเลิกหน่วยงานที่ไม่จําเป็น การกระจายภารกิจและทรัพยากรให้แก่ท้องถิ่น การกระจายอำนาจ ตัดสินใจ การอํานวยความสะดวก และการตอบสนองความต้องการของประชาชน ทั้งนี้ โดยมีผู้รับผิดชอบ ต่อผลงาน การจัดสรรงบประมาณและการบรรจุแต่งตั้งบุคคลเข้าดํารงตําแหน่ง หรือปฏิบัติหน้าที่ต้อง คํานึงถึงหลักการตามวรรคหนึ่ง

ในการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คํานึงถึงความรับผิดชอบของผู้ปฏิบัติงาน การมีส่วนรวมของประชาชน การเปิดเผยข้อมูล การติดดามตรวจสอบและประเมินผลการปฏิบัติงาน

๓.พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พุทธศักราช ๒๕๔๖ เพื่อให้การบริหารราชการแผ่นดินเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพ เกิดความคุ้มค่าในเชิงภารกิจแห่งรัฐ ลดขั้นตอนการปฏิบัติงานที่เกิดความจำเป็น และประชาชนได้รับการอำนวยความสะดวกและได้รับการตอบสนองความต้องการ รวมทั้งมีการประเมินผลการปฏิบัติราชการอย่างสม่ำเสมอ

**๓.วัถุประสงค์ในการจัดทำนโยบายกำกับดูแลองค์การที่ดี**

เพื่อให้การปฏิบัติงานของเทศบาลตำบลหาดกรวด มีผลในทางปฏิบัติอย่างแท้จริง และเกิดประโยชน์กับทุกฝ่าย การจัดทำนโยบายการกำกับดูแลองค์การที่ดีจึงได้ยึดหลักการที่สำคัญเพื่อให้บรรลุวัตถุประสงค์ดังต่อไปนี้

๑) เพื่อเป็นนโยบายและแนวทางปฏิบัติที่ชัดเจนสำหรับส่งเสริมธรรมาภิบาลให้เกิดขึ้นในหน่วยงานและสามารถนำไปปฏิบัติและติดตามผลได้อย่างเป็นรูปธรรม

๒) เพื่อใช้เป็นแนวทางตรวจสอบธรรมาภิบาลในการปฏิบัติงานด้านต่างๆ ทั้งนี้ เพื่อมิให้เกิดการแสวงหาผลประโยชน์ส่วนตน อันจะทำให้เกิดความสูญเสียต่อรัฐ สังคม สิ่งแวดล้อม องค์การ ผู้รับบริการ ผู้มีส่วนได้ส่วนเสีย และผู้ปฏิบัติงานหน่วยงาน

๓) เพื่อสร้างการยอมรับ ความน่าเชื่อถือ ความไว้วางใจ ความมั่นใจและศรัทธาให้เกิดขึ้นกับผู้รับบริการ ประชาชนทั่วไป และผู้มีส่วนได้ส่วนเสีย

**หมวดที่ ๒**

**นโยบายการกำกับดูแลองค์การที่ดี**

เพื่อแสดงความมุ่งมั่นต่อการบริหารราชการตามหลักธรรมาภิบาลเทศบาลตำบลหาดกรวด ได้กำหนดนโยบายการกำกับดูแลองค์การที่ดีประกอบด้วยนโยบายหลัก ๔ ด้าน และแนวทางปฏิบัติภายใต้กรอบนโยบายหลักคือ ๑) ด้านรัฐ สังคมและสิ่งแวดล้อม ๒) ด้านผู้รับบริการและผู้มีส่วนได้ส่วนเสีย ๓) ด้านองค์การ และ ๔) ด้านผู้ปฏิบัติงาน

**๑.นโยบายด้านรัฐ สังคมและสิ่งแวดล้อม**

**๑.๑ นโยบายหลัก มุ่งมั่นรักษาผลประโยชน์ของรัฐไว้สูงสุด**

**แนวทางปฏิบัติ**

- การใช้จ่ายงบประมาณอย่างคุ้มค่าและเกิดประโยชน์สูงสุด ลดความเสี่ยงจากผลสัมฤทธิ์ ของการดําเนินงาน

- สร้างกลไกการกำกับดูแลการดําเนินการตามภารกิจต่าง ๆ ให้เป็นไปตามเจตนารมณ์ของกฎหมายและกฎระเบียบอย่างเคร่งครัด

- กำหนดแนวทางการดําเนินงานให้สอดคล้องกับกฎหมาย

**๑.๒ นโยบายหลัก มุ่งมั่นที่จะเป็นส่วนหนึ่งในการสร้างสรรค์สังคมที่ดี มีความสุข**

**แนวทางปฏิบัติ**

- จัดทํากิจกรรม สร้างสรรค์ ช่วยเหลือสังคม อย่างสมํ่าเสมอและต่อเนื่อง โดยครอบคลุมการสนับสนุนจารีตประเพณีและศิลปะวัฒนธรรมที่ดีงามของสังคมไทยและการอนุรักษ์ทรัพยากรธรรมชาติ

- กำหนดมาตรการสนับสนุน ช่วยเหลือ และเข้าร่วมในกิจกรรมต่าง ๆ ที่เป็นประโยชน์ต่อสังคมและชุมชนในทุกท้องที่ซึ่งองค์การมีการดําเนินการอย่างสมํ่าเสมอ

- จัดกิจกรรมให้ผู้บริหารและเจ้าหน้าที่ / พนักงานทุกคนมีสวนรวมในการพัฒนาความเป็นอยู่ที่ดีขึ้น ของชุมชน โดยเน้นกระบวนการทํางานร่วมกันกับชุมชน เป็นมิตร เกื้อกูลกัน และสอดคล้องกับประโยชน์สังคมส่วนรวม

**๑.๓ นโยบายหลัก มุ่งมั่น รักษาและส่งเสริม คุณภาพสิ่งแวดล้อมอันเกิดจากการดําเนินงาน**

**แนวทางการปฏิบัติ**

- การใช้ทรัพยากรอย่างคุ้มค่าและประหยัดในชีวิตประจําวัน และการปฏิบัติงานเพื่อช่วยลด “ภาวะโลกร้อน”

- จัดทํากิจกรรมอนุรักษ์สิ่งแวดล้อมอย่างสมํ่าเสมอ

- จัดทําแนวทาง มาตรการเพื่อส่งเสริมให้ผู้ปฏิบัติงานตระหนักถึงความสําคัญของสิ่งแวดล้อม

**๒. นโยบายด้านผู้รับบริการ และผู้มีส่วนได้ส่วนเสีย**

๒.๑ **นโยบายหลัก มุ่งมั่นในการสร้างจิตสํานึกในการให้บริการที่ตอบสนองความต้องการของผู้รับบริการ และผู้มีส่วนได้ส่วนเสีย**

**แนวทางปฏิบัติ**

- เน้นย้ำ และให้ความสําคัญต่อการเปิดเผยข้อมูลต่าง ๆ แก่ผู้รับบริการอย่างสมํ่าเสมอ โดยไม่เลือกปฏิบัติ

- รณรงค์ให้เจ้าหน้าที่ของรัฐทุกระดับให้ความสําคัญต่อการให้บริการแก่ประชาชน ผู้รับบริการ/ผู้มีส่วนได้ส่วนเสียอย่างเสมอภาคและเท่าเทียมกัน

- กำหนดแนวทางปฏิบัติในการให้บริการแก่ผู้รับบริการและประชาชนได้รับการตอบสนองผลอย่างรวดเร็ว และต่อเนื่อง

**๒.๒ นโยบายหลัก ส่งเสริม สนับสนุนแนวความคิดใหม่ ๆ ตลอดจนการนําเทคโนโลยีสมัยใหม่มาประยุกต์ใช้ในการพัฒนาการให้บริการเพื่อความสะดวกและทันสมัย**

**แนวทางปฏิบัติ**

- จัดให้มีการพัฒนาและปรับปรุงระบบข้อมูลการบริการอย่างต่อเนื่องเพื่อให้ผู้รับบริการได้รับความพึงพอใจ

- พัฒนาระบบฐานข้อมูลที่เกี่ยวข้องกับการให้บริการ

- ส่งเสริม สนับสนุนความคิดริเริ่มในการแสวงหาช่องทางใหม่ ๆ ในการเพิ่มประโยชน์ ให้แก่ผู้รับบริการและประชาชนอย่างต่อเนื่อง

**๒.๓ นโยบายหลัก มุ่งมั่นให้บริการด้วยความโปร่งใส สุจริต เพื่อประโยชน์สุขของประชาชน**

**แนวทางปฏิบัติ**

- ให้ความสําคัญต่อการเปิดเผยข่าวสารข้อมูลเกี่ยวกับการบริการอย่างครบถ้วน ถูกต้องและไม่บิดเบือนข้อเท็จจริง

- เน้นให้มีการประกาศมาตรฐานการให้บริการประเภทต่าง ๆ เพื่อให้ผู้รับบริการ/ ผู้มี ส่วนได้ส่วนเสียทราบโดยทั่วถึง โดยการบริการนั้นต้องคํานึงถึงความเสมอภาค ความมีประสิทธิภาพ และคุณภาพ

**๒.๔ นโยบายหลัก สร้างกระบวนการรับฟังความคิดเห็นของผู้รับบริการและผู้มีส่วนได้ส่วนเสียผ่านช่องทางต่างๆ**

**แนวทางปฏิบัติ**

- จัดให้มีกระบวนการสร้างความรู้ความเข้าใจด้านการบริหารงานภาครัฐแก่ผู้บริการและผู้มีส่วนได้ส่วนเสีย ตลอดจนให้มีกระบวนการรับฟังความคิดเห็นด้วย

- จัดให้มีพัฒนากระบวนการรับข้อร้องเรียน/ร้องทุกข์ เกี่ยวกับการบริการสําหรับ ผู้รับบริการและผู้มีส่วนได้ส่วนเสีย เพื่อปรับปรุงการบริการให้ดีขึ้น

- จัดให้มีกระบวนการแก้ไขปัญหาการ้องเรียน / ร้องทุกข์ ตามความรวดเร็วและเกิดความ พึงพอใจแก่ผู้รับบริการและผู้มีส่วนได้ส่วนเสีย

**๓. นโยบายด้านองค์การ**

**๓.๑ นโยบายหลัก ส่งเสริมให้เกิดความปลอดภัยและสภาพแวดล้อมที่ดีของสํานักงาน**

**แนวทางปฏิบัติ**

- ส่งเสริมการดําเนินการที่ทําให้เกิดภาพลักษณ์ที่ดีของหน่วยงาน

- จัดทําระบบป้องกันทรัพย์สินสูญหายหรือถูกโจรกรรม

- สร้างหรือปรับสภาพแวดล้อมในที่ทํางานให้ถูกสุขลักษณะและเป็นไปตามข้อกำหนด

**๓.๒ นโยบายหลัก สร้างระบบการบริหารผลการปฏิบัติงาน เพื่อใช้เป็นเครื่องมือในการบริหารจัดการให้เกิด ผลสัมฤทธิ์ในทางที่ดีกว่าเสมอแก่เจ้าหน้าที่ของรัฐทุกระดับ โดยผลักดันทุกหน่วยงานให้มุ่งเน้นพัฒนาตนเองตลอดเวลา**

**แนวทางปฏิบัติ**

- ใช้ดัชนีวัดผลการปฏิบัติงาน (KPI) ที่มีการกำหนดไว้อย่างชัดเจน เป็นเครื่องมือในการวางแผนและควบคุมผลการดําเนินงาน และมีการรายงานผลการดําเนินงานอย่าง สมํ่าเสมอ

- จัดทําแนวทางส่งเสริมการปฏิบัติตนเป็นแบบอยางที่ดีในเรื่องจรรยาบรรณ เพื่อกระตุ้น ส่งเสริมให้เกิดการปฏิบัติในวงกว้าง

**๔. นโยบายด้านผู้ปฏิบัติงาน**

**๔.๑ นโยบายหลักให้ความสําคัญกับการพัฒนาทรัพยากรบุคคลอย่างเป็นระบบและต่อเนื่อง**

**แนวทางปฏิบัติ**

- วางระบบการพัฒนาความรู้ ความสามารถของพนักงานอย่างทั่วถึงต่อเนื่อง

- จัดให้มีระบบการฝึกอบรมและพัฒนาพนักงานทุกระดับโดยพนักงานจะได้รับการพัฒนา ส่งเสริมให้มีความรู้ความสามารถอย่างยั่งยืน

**๔.๒ นโยบายหลัก ผู้บังคับบัญชา ปฏิบัติต่อผู้ปฏิบัติงานอย่างเป็นธรรม เสมอภาคบนพื้นฐานคุณธรรมจริยธรรม**

**แนวทางปฏิบัติ**

- จัดให้มีระบบการพิจารณาความดีความชอบ การจ่ายคาตอบแทนการจัดสวัสดิการให้แก่ ผู้ปฏิบัติงานอย่างเป็นธรรม เสมอภาค

- จัดหาอุปกรณ์เครื่องใช้ที่จําเป็นในการปฏิบัติงานแก่ผู้ปฏิบัติอย่างเสมอภาคเท่าเทียมกัน

- จัดทําแนวทางส่งเสริมการปฏิบัติตนเป็นแบบอย่างที่ดีในเรื่องจรรยาบรรณ เพื่อกระตุ้นส่งเสริมให้เกิดการปฏิบัติในวงกว้าง

- จัดให้มีมาตรการคุ้มครองเจ้าหน้าที่ / พนักงานในการรายงานข้อมูลเกี่ยวกับการทุจริต ประพฤติมิชอบ

**๔.๓ นโยบายหลัก มุ่งส่งเสริมให้ผู้ปฏิบัติงานมีคุณภาพชีวิตที่ดี**

**แนวทางปฏิบัติ**

- ส่งเสริมให้ผู้ปฏิบัติงานยึดนโยบายคุณธรรมจริยธรรม จรรยาข้าราชการ และประมวลจริยธรรมเป็นแนวทาง

**๔.๔ นโยบายหลัก ส่งเสริม สนับสนุน จัดให้มีระบบการแลกเปลี่ยน เรียนรู้ ประสบการณ์และความรู้ในการปฏิบัติงานทุกระดับ เพื่อยกระดับมาตรฐานในการปฏิบัติงาน**

**แนวทางปฏิบัติ**

- จัดทําแนวทางส่งเสริมวัฒนธรรมองค์กรให้เจ้าหน้าที่ของรัฐทุกระดับเปิดใจรับฟังข้อมูลป้อนกลับ กล้าคิด กล้าแสดงออก กล้าเสี่ยงในการทดลองสิ่งใหม่ และใฝ่เรียนรู้อย่างต่อเนื่อง

- จัดให้มีเวทีในการแลกเปลี่ยนเรียนรู้ผ่านประสบการณ์จากการดําเนินงาน การพัฒนา ฝึกอบรมและอื่นๆ เพื่อเสริมสร้างองค์กรเรียนรู้

- ส่งเสริมการแลกเปลี่ยนความรู้ ประสบการณ์ระหว่างเจ้าหน้าที่ / พนักงานเรื่อง พ.ร.บ. ข้อมูลข่าวสารผ่านการสัมมนา ฝึกอบรม และเว็บไซต์

**แนวทางส่งเสริมและผลักดันการปฏิบัติตามนโยบายการกำกับดูแลองค์การที่ดี**

เพื่อให้การปฏิบัติงานมีผลดีตามนโยบายการกำกับดูแลองค์การที่ดีของเทศบาลตำบลหาดกรวด จึงกำหนดหลักปฏิบัติที่สำคัญดังนี้

๑) เทศบาลตำบลหาดกรวด สื่อสารให้บุคลากรทุกคนได้รับทราบและมีความเข้าใจเกี่ยวกับนโยบายการกำกับดูแลองค์การที่ดีอย่างทั่วถึง

๒)เทศบาลตำบลหาดกรวด จัดระบบบริหารธรรมาภิบาลที่มีประสิทธิภาพเพื่อให้ทุกคนมั่นใจว่าบุคลากรและองค์การจะปฏิบัติตนตามแนวทางการปฏิบัติตามนโยบายการกำกับดูแลองค์การที่ดีฉบับนี้อย่างเคร่งครัด โดยจะถือเสมือนว่าเป็นข้อปฏิบัติขององค์การข้อหนึ่ง ที่บุคลากรทุกระดับต้องทำความเข้าใจ ยึดมั่น และปฏิบัติให้ถูกต้องในการทำงานประจำวัน และไม่มีบุคคลใดที่จะมีสิทธิ หรืออนุญาตให้บุคลากรของเทศบาลตำบลหาดกรวด คนใด กระทำการใดที่ขัดต่อนโยบายฉบับนี้

๓) เทศบาลตำบลหาดกรวด คาดหวังให้บุคลากรทุกคนมีการรายงานโดยสุจริตถึงการปฏิบัติที่ขัดหรือสงสัยว่าจะขัดต่อหลักการต่างๆ ในนโยบายฉบับนี้ต่อผู้บังคับบัญชาโดยตรง หรือในกรณีที่ไม่อาจรายงานต่อผู้บังคับบัญชาได้ อาจขอคำปรึกษาจากผู้บริหารระดับสูง หรือผู้บริหารที่รับผิดชอบด้านงานบุคคล โดยข้อมูลที่ให้นั้นให้ถือปฏิบัติเป็นข้อมูลลับ ทั้งนี้ ผู้บังคับบัญชาเองมีหน้าที่ในการสอดส่องดูแล และให้คำแนะนำผู้ใต้บังคับบัญชาตามลำดับชั้นให้ปฏิบัติให้สอดคล้องกับแนวทางปฏิบัติตามนโยบายการกำกับดูแลองค์การที่ดีฉบับนี้

๔) นโยบายการกำกับดูแลองค์การที่ดีฉบับนี้ จะได้รับการพิจารณาปรับปรุงให้เป็นปัจจุบัน ทุกปี

๕) เทศบาลตำบลหาดกรวด จะกำหนดแนวทางวัดและประเมินการปฏิบัติตามนโยบายการกำกับดูแลองค์การที่ดีตามตัวชี้วัดที่กำหนดไว้ต่อไปอย่างเป็นระบบ รวมทั้งมีการประเมินตนเองอย่างสม่ำเสมอ

๖) หากผู้ใดมีข้อสงสัยเกี่ยวกับความหมาย แนวทางปฏิบัติ หรือต้องการคําแนะนําเกี่ยวกับ นโยบายการกำกับดูแลองค์การที่ดีฉบับนี้ สามารถติดต้อหรือสอบถามได้ที่งานการเจ้าหน้าที่ สำนักปลัดเทศบาล เทศบาลตำบลหาดกรวด อำเภอเมืองอุตรดิตถ์ จังหวัดอุตรดิตถ์